b'\n_START_ARTICLE_\nTvibit\n_START_PARAGRAPH_\nTvibit er et ungdomshus i Troms\xc3\xb8, for ungdom mellom 15 og 25 \xc3\xa5r. Det \xc3\xa5pnet 8. juni 2000. Navnet Tvibit betyr \xc2\xabfristed\xc2\xbb, n\xc3\xa6rmere bestemt fristedet hvor ingen kan ta deg n\xc3\xa5r du leker sisten.\n_START_SECTION_\nHistorie\n_START_PARAGRAPH_\nTvibit kom til gjennom sterke \xc3\xb8nsker fra ungdom i Troms\xc3\xb8, etter at Brygga \xe2\x80\x93 Ungdommens hus ble endelig nedlagt i 1994. Det var aksjoner med blant annet en fredelig okkupasjon av R\xc3\xa5dhuset. Etter dette jobbet Ungdomsr\xc3\xa5det aktivt for \xc3\xa5 realisere Tvibit.'